CPF-TFG รูดแรง โบรกฯ แนะซื้อเมื่ออ่อนตัว รับปัจจัยบวกเนื้อหมูจีนขาดตลาด
CPF-TFG รูดแรง โบรกฯ แนะซื้อเมื่ออ่อนตัว รับปัจจัยบวกเนื้อหมูจีนขาดตลาด ล่าสุด ณ เวลา 11.56น.ราคาหุ้น CPF อยู่ที่ 28.25 บาท ลบ 0.25 บาท หรือ 0.88% สูงสุด 28.50 บาท ต่ำสุด 28.25 บาท ด้วยมูลค่าซื้อขาย 80.39 ล้านบาท และ TFG อยู่ที่ 6.50 บาท ลบ 0.25 บาท หรือ 3.70% สูงสุด 6.85 บาท ต่ำสุด 6.40 บาท ด้วยมูลค่าซื้อขาย 332.76 ล้านบาท
2 ธ.ค. 2559

ผู้สื่อข่าวรายงานว่า ราคาหุ้นบริษัทเจริญโภคภัณฑ์อาหาร จำกัด (มหาชน) หรือ CPF ณ เวลา 11.56 น.อยู่ที่ 28.25 บาท ลบ 0.25 บาท หรือ 0.88% สูงสุด 28.50 บาท ต่ำสุด 28.25 บาท ด้วยมูลค่าซื้อขาย 80.39 ล้านบาท
ด้าน ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG อยู่ที่ 6.50 บาท ลบ 0.25 บาท หรือ 3.70% สูงสุด 6.85 บาท ต่ำสุด 6.40 บาท ด้วยมูลค่าซื้อขาย 332.76 ล้านบาท ขณะที่ดัชนีตลาดหุ้นไทยโดยรวมลบ 0.15%
 
อย่างไรก็ตาม บล.เอเซีย พลัส ระบุในบทวิเคราะห์วันนี้ (2 ธ.ค.59) แนะนำซื้อหุ้น CPF ให้ราคาเป้าหมาย 41.80 บาทและแนะนำซื้อ TFG เมื่อราคาอ่อนตัว ให้ราคาเป้าหมาย 5.50 บาท ล่าสุด เมื่อวันที่ 1 ธ.ค. 59 ราคาสุกรหน้าฟาร์มอยู่ที่ 62 บาท/ก.ก.เพิ่มขึ้น 1.6% จากสัปดาห์ก่อนหน้าเนื่องจากเข้าใกล้เทศกาลวันหยุดยาวช่วงปลายปีหนุนแนวโน้มการบริโภคเนื้อสัตว์เพิ่มขึ้นจากปัจจุบัน
อีกทั้งประเทศจีนยังมีปัญหาสุกรขาดตลาด ทำให้ต้องนำเข้าสุกรจากแนวชายแดนประเทศไทย ยังคงเป็นปัจจัยหนุนให้ราคาสุกรในประเทศปรับเพิ่มขึ้นจากปัจจุบัน ไปอยู่ที่ระดับ 65-70 บาท/ก.ก. โดย CPF และ TFG มีโครงสร้างรายได้จากธุรกิจฟาร์มสุกรในประเทศไทยราว 14% และ 26% ของรายได้รวม ตามลำดับ